ŠKOLSKI PROJEKT: KAKO UČITI

CIKLUS: II. (učenici V. razreda)

CILJ: 1. Poučiti učenike različitim strategijama učenja

2. Informirati učitelje o učeničkim strategijama i navikama učenja te metakognitivnim vještinama

OBRAZLOŽENJE CILJA: Učenici V. razreda se prijelazom na predmetnu nastavu suočavanju s većim zahtjevima učenja od onih do IV. razreda. Događa se da im se snizi školski uspjeh te da se jedva nose sa školskim zahtjevima (osobito kad dođe razdoblje provjeravanja).

Kako su istraživanja pokazala da se intervencijom mogu unaprijediti učeničke strategije učenja, a time i školski uspjeh pokušat će se učenicima V. razreda pomoći u upoznavanju s različitim strategijama učenja.

OČEKIVANI ISHODI:

Učenici će moći:

* U učenju primijeniti strategije ponavljanja, elaboracije i organizacije
* Planirati dnevno i tjedno učenje
* Predlagati rješenja za unaprjeđenje poteškoća u učenju

NAČIN OSTVARIVANJA: Satovi razrednog odjela/ rad u malim grupama učenika s poteškoćama u učenju

SUDIONICI : Učenici V. razreda

NAČINI UČENJA – ŠTO RADE UČENICI:

Učenici uče predmetne sadržaje primjenjujući različite strategije učenja. Identificiraju poteškoće u učenju i predlažu i primjenjuju rješenja za njih.

METODE POUČAVANJA – ŠTO RADI VODITELJ:

Voditelj pokazuje različite strategije učenja, priprema materijala, vodi učenike kroz planirane aktivnosti te odgovara na postavljena pitanja i daje informacije

TRAJANJE IZVEDBE: tijekom školske godine 2015./16.

POTREBNI RESURSI/ MOGUĆE TEŠKOĆE (i način prevladavanja)

Resursi: dostupni materijali u tiskanom i elektroničkom obliku

* Vrijeme za provođenje radionica dok su učenici u školi

Moguće teškoće:

|  |  |
| --- | --- |
| Teškoće | Način prevladavanja |
| Nedostatna učenička motivacija za sudjelovanje | Izmjena aktivnosti, metoda rada i materijala |

NAČIN PRAĆENJA I PROVJERA ISHODA:

Formativno: Analize učeničkog školskog uspjeha periodično tijekom školske godine

Periodično provođenje upitnika o tome kako učenici uče

Sumativno: Analiza uspjeha učenika na kraju školske godine

ODGOVORNA OSOBA: Stručni suradnici Škole